Dictionar polemic de cultura americana - Eduard Vlad
Dictionarul polemic, cuprinzand articole actualizate pentru anul 2011, este primul volum de acest fel realizat de un autor roman, perspectiva europeana si romaneasca din care este discutata problematica constituind o dimensiune importanta a sa. Fenomene din cele mai diverse sunt abordate pe baze noi, plecand de la redefiniri ale conceptului de cultura in studiile culturale si in studiile americane ca teren de continuitate si confruntare, ce desemneaza produse si practici ce constituie universul simbolic in care traiesc anumite comunitati, aflate in stransa legatura cu institutiile care le promoveaza. \n Invitand la polemica si dialog, procese normale in dinamica pe care o evidentiaza inca si mai mult actualele configuratii culturale, acest volum poate fi luat ca o suma de reactii si invitatii la alte reactii, de incercari de selectare a unor personalitati, figuri iconice din cultura populara, evenimente, practici si institutii semnificative in ceea ce se poate numi contemporaneitate un termen deschis interpretarii. Forma fragmentara a textului acestui volum, compus din articole ordonate alfabetic, este contrabalansata de fluiditatea multidirectionala a referintelor, care se completeaza reciproc, imitand proprietatile hypertextului, forma pe care unii o pot asocia cu realitatea virtuala postmoderna, iar altii o pot considera expresia retelelor fara frontiere ale globalizarii post-postmoderne. \n \n Volumul contine numerosi termeni ca, de exemplu: American Dream, coca-colonization, cowboy myth, Janis Joplin, Mother's Day, NASA (National Aeronautics and Space Administration), Pulitzer Prize, Vietnam war.